KREATIVNOST OSNOVNOŠKOLACA POD POVEĆALOM

Održana Međuopćinska smotra LiDraNo 2013.

U Domu kulture u Cavtatu jučer je, 5. veljače 2013., održana Međuopćinska smotra literarnog, dramskog i novinarskog stvaralaštva, LiDraNo 2013., na kojem su sudjelovale OŠ Gruda, OŠ Župa Dubrovačka i škola domaćin, OŠ Cavtat.

Članovi prosudbenog povjerenstva imali su težak zadatak: odabrati samo dvoje najboljih iz kategorije pojedinačnih nastupa u okviru dramsko-scenskog izraza, kao i iz kategorije skupnih nastupa. U kategoriji literarnih i novinarskih radova, pet najboljih radova odabrano je za Županijsku smotru, koja će se održati 19. veljače u Kazalištu Marina Držića. Novinarski izraz ocjenjivao je Ivica Puljić, povjerenstvo za literarni izraz sačinjavale su Maja Milošević i Ane Šimunović, dok su scenski izraz budno pratili Ivica Puljić, Hrvoje Sebastijan i Davor Mladošević.

U jakoj konkurenciji, najboljima su se pokazali sljedeći novinarski radovi: Između dviju modrina (8. razred, OŠ Gruda), Izvana i iznutra (7. razred, OŠ Gruda), Ocjene na poludogištu- da ili ne? ( razred, OŠ Župa Dubrovačka), Glazba je najljepši put sazrijevanja ( razred, OŠ Župa Dubrovačka) i Svi naši – izmi (8. razred, OŠ Gruda).

U kategoriji literarnih radova, na Županijsku smotru odlaze:

Violina (8. razred, OŠ Cavtat), Volim čitati (6. razred, OŠ Cavtat), Meteorolški izvještaj (4. razred, OŠ Cavtat), Konavoski vinograd (OŠ Gruda), U svakoj kapljici se skriva… (OŠ Župa Dubrovačka).

U dokazano najzanimljivijoj kategoriji, onoj dramsko-scenskog izraza, oduševili su: prvoplasirana Ivana Blažević, učenica 8. razreda OŠ Cavtat (Laku noć, Ivan Cikatić) i drugoplasirani Karlo Šabić, učenik 5. razreda OŠ Cavtat (Čudo od djeteta, Pajo Kanižaj), dok je posebnu pohvalu žirija zasluženo dobila Mihaela Duplica, učenica 4. razreda OŠ Cavtat (Pretvoreni princ ili Kako (p)ostati žaba, Zoran Pongračić).

Najbolji u skupnim nastupima, u kategoriji dramsko-scenskog izraza, bili su: učenici 7. razreda OŠ Gruda (Sve zbog ljubavi) i učenici 2. i 4. razreda OŠ Postranje (Carevo novo ruho).

Učenicima i njihovim mentorima želimo puno uspjeha na Županijskoj smotri!